РЕГЛАМЕНТ (ЕС) № 936/2013 НА КОМИСИЯТА
от 12 септември 2013 година
за установяване на предвидения в Регламент (ЕИО) № 3924/91 на Съвета „Продком списък“ на промишлените продукти за 2013 г.
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕИО) № 3924/91 на Съвета от 19 декември 1991 г. относно установяване на статистическо изследване на промишлената продукция на Общността (1), и по-специално член 2, параграф 6 от него,
като има предвид, че:
(1)
С Регламент (ЕИО) № 3924/91 от държавите членки се изисква да осъществяват статистическо изследване на промишлената продукция на Общността.
(2)
Статистическото изследване на промишлената продукция трябва да се основава на списък на продукти, в който е посочена промишлената продукция, която да бъде изследвана.
(3)
Списък на продуктите е необходим, за да се направи възможно постигането на съответствие между статистиката за производството и статистиката за външната търговия, както и за да се позволи съпоставяне с общностната номенклатура на продуктите КПД.
(4)
Изискваният по Регламент (ЕИО) № 3924/91 списък на продукти, наричан „Продком списък“, е общ за всички държави членки и е необходим, за да се съпоставят данните на отделните държави членки.
(5)
Посоченият „Продком списък“ трябва да се актуализира; поради това е необходимо да се установи списък за 2013 г.
(6)
Мерките, предвидени в настоящия регламент, са в съответствие със становището на Комитета на Европейската статистическа система,
ПРИЕ НАСТОЯЩИЯ РЕГЛАМЕНТ:
Член 1
В приложението се определя „Продком списък“ за 2013 г.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 януари 2013 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 12 септември 2013 година.